|  |
| --- |
|  |

|  |
| --- |
| 30. oktober 2017Brevid: 4032112Sagsnr.: 356978**Lolland Kommune**Skole og Dagtilbud**Kontaktperson**Tine Kleist PedersenSkole og Dagtilbud Stabentrkp@lolland.dk |

**Sammenfatning tilsyn 11. nov 2017**

**Sammenfatning tilsyn i Eventyrskoven 11. nov 2017**

Nærværende tilsyn er varslet til institutionen d. 14. september 2017.

Forud for tilsynet, 2 uger før anmeldte dato for tilsynet, skal det private dagtilbud sende de pædagogiske læreplaner for henholdsvis de 0-3 årige og de 3-5 årige til konsulent fra Staben Skole og dagtilbud samt seneste børnemiljøvurdering.

Desuden trækker konsulenten fra Staben Skole og dagtilbud forud for tilsynet oplysninger på sprogvurderinger i Hjernen & Hjertet.

Hovedvægten af tilsynet foregår via observation af praksis – ca. 2-6 timer afhængig af institutionens/ pasningstilbuds størrelse og tilbud, hvor der tages en ”temperaturmåling” på den pædagogiske dagligdag via KIDS. Efterfølgende var der dialog om observationen med anbefalinger til videre kvalitetsudvikling.

Tilsyn: Selve tilsynet foregik ved observation af det pædagogiske læringsmiljø med afsæt i vurderingsskema ’KIDS’. Observationen foregik fra kl. 8 til ca. 11.30. Ved den efterfølgende dialog dannede observation, læreplaner samt sprogvurderinger tilsammen grundlag for en dialog omkring kvaliteten af det pædagogiske lege- og læremiljø.

Tilstede ved tilsynsmødet kl. 11.30 – ca 13: Souschef Anja Simonsen, pædagog Tina Seeberg samt formand for bestyrelsen Anne Freuchen Christensen. Børnehaven Eventyrskoven sendte de pædagogiske læreplaner uden børnemiljøvurdering med et par dages forsinkelse grundet leders sygemelding.

På tilsynsmødet drøftede vi den manglende børnemiljøvurdering. Da de pædagogiske læreplaner revideres i Lov om ændring af dagtilbudsloven 2018, hvor børnemiljøet bliver en integreret del af det pædagogiske grundlag som institutionerne skal beskrive vurderes det ikke at give mening, at institutionen eftersender børnemiljøvurderingen.

 Vedhæftet denne sammenfatning er KIDS vurderingsskema inklusiv kommentarer.

Observation: KIDS vurderingen var afsæt for den efterfølgende dialog og her blev der lagt særlig vægt på en drøftelse af, hvilke udviklingsbetingelser medarbejderne tilbyder børnene. I den 3,5 time lange observation var der kun få eksempler på fordybelse over længere tid, fælles fokuseret opmærksomhed mellem børn og voksne og børn imellem. Der var en særlig opmærksomhed i forhold til børn, der sidder passivt, de børn, der går formålsløst rundt og/eller de børn, der forstyrrer legen for andre - her observeres ikke mange eksempler på at pædagogen hjælper børnene med at blive involveret i leg eller konstruktiv aktivitet.

I vedhæftede KIDS vurdering er der uddybende kommentarer i temaerne: Fysiske omgivelser, relationer, selvudvikling og opmærksomhed.

Anbefalinger:I relation til dette anbefales det, at institutionen i samarbejde med bestyrelsen laver en udviklingsplan for, hvordan Eventyrskoven vil arbejde med pædagogisk udvikling og kompetenceudvikling af medarbejdere med særligt fokus på de udviklingsbetingelser og relationer pædagogerne tilbyder børnene gennem dagen. Det anbefales at institutionen tager afsæt i de forskellige KIDS temaer og udvikler kvaliteten af det pædagogiske lege- og læringsmiljø med afsæt i dette materiale. Der er udviklingspotentiale på alle områder i KIDS.

Rammen for tilsynet er beskrevet og offentliggjort på Kommunens hjemmeside: <https://www.lolland.dk/Om-kommunen/Kommunens-forvaltning/Tilsyn/Tilsyn-med-dagtilbud-til-boern-i-Lolland-Kommune.aspx>